open-index/open-wikipedia-markdown huggingface dataset:
Impulso

O termo **impulso** pode referirse a:

* **Impulso**, o nome dunha magnitude física da mecánica.
* **Impulso**, a forza de reacción descrita cuantitativamente pola terceira lei de Newton.
* **Impulso**, forza que se aplica sobre un corpo total ou parcialmente somerxido nun fluído en repouso, segundo o principio de Arquimedes.

## Véxase tamén 
* **Impulso eléctrico**, en electricidade, a variación da intensidade ou da tensión dunha corrente pulsante.
* **Impulso específico**, en aerodinámica, o período durante o cal un quilogramo de masa de propelente producirá un impulso dun quilogramo de forza.
* **Impulso nervioso**, en citoloxía e fisioloxía, unha onda de descarga eléctrica que viaxa ao longo da membrana celular.
* **Impulso sexual**, en sexualidade, o conxunto de pulsións psicolóxico-afectivas que caracterizan o sexo de cada individuo.
* Pulo, páxina de homónimos para física e matemáticas.
Catherine Zeta-Jones

**Catherine Zeta-Jones**, nada o 25 de setembro de 1969 en Swansea, é unha actriz, cantante e bailarina galesa de cinema e teatro. Ó longo da súa carreira como actriz recibiu moitos premios e recoñecementos polo seu talento. Entre eses premios destaca o Premio Óscar que acadou pola interpretación da asasina "Velma Kelly" no filme *Chicago* no ano 2002.

## Traxectoria 
Comezou a súa carreira a unha idade moi temperá. Despois de protagonizar unha serie de telefilmes do Reino Unido e Estados Unidos e pequenos papeis en filmes, gañou notoriedade con papeis en películas de Hollywood como *The Mask of Zorro* en 1998 e o *thriller* *Entrapment* en 1999. Un papel que marcou unha inflexión na súa carreira foi como "Helena Ayala" en *Traffic* no ano 2000, polo que gañou o seu primeiro nomeamento ós Globos de Ouro por Mellor Actriz.

Fala de xeito fluído o galés, o inglés, o francés e o castelán.

## Filmografía 
## Teatro 
## Premios e Nomeamentos 
[miniatura|dereita|Zeta-Jones no [Festival de Cannes en 1999.]]
;Premios Óscar

;Premios Globo de Ouro

;Premios BAFTA

;Premios do Sindicato de Actores

;Premios Tony

;Premios Empire

## Notas 
## Véxase tamén 
### Ligazóns externas 
* People.com 
* Charlie Rose 
* The Guardian.co.uk 
* The New York Times
Serra do Cando

A **serra do Cando** é unha serra galega pertencente á cordilleira dorsal galega que ten montes a unha altura media de entre 600 e 1.000 metros sobre o nivel do mar. Esténdese polos concellos de Cerdedo-Cotobade, Forcarei, A Lama e Beariz. Está unida á serra do Candán polos montes de Costoia. Nesta serra nacen os ríos Verdugo e Almofrei. É un espazo natural declarado como zona especial de conservación (ZEC).

A vexetación da serra son as xestas, o mato de toxos, breixos e carqueixas. Hai importantes plantacións de piñeiro e eucalipto. Existe un ecosistema de gran valor nos altos da serra, así como nas carballeiras do río Verdugo e os seus afluentes.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Juan Serafín Méndez González

**Juan Serafín Méndez González**, nado en Padrón o 3 de xaneiro de 1960, é un exfutbolista galego. Xogaba de defensa.

## Traxectoria 
Na tempada 1979–80 foi xogador do Deportivo da Coruña, en Segunda División, participando en 26 encontros co club coruñés e sen lograr evitar o descenso do equipo a Terceira División. Na tempada 1981–82 xogou no Recreativo de Huelva, club no que participou en 6 partidos.

## Véxase tamén 
### Ligazóns externas 
* Datos do xogador en bdfutbol.com
Serras setentrionais de Galicia

As **serras setentrionais de Galiza** son un conxunto de montañas que separan os terreos litorais do mar Cantábrico da Terra Chá e que conectan coa dorsal galega aproximadamente pola serra da Carba.

## Características 
As serras setentrionais galegas non conforman un macizo ben definido polo que non sempre é cuestión pacífica cantas e cales poden ser incluídas na listaxe. Cabe entender que serras como a da Faladoira ou a da Cadeira son en realidade zonas de transición cara aos sistemas montañosos nos que tradicionalmente se veñen incluíndo: a Dorsal no caso da primeira e as serras orientais no da segunda.

Xeograficamente, as serras setentrionais caracterízanse por contaren cos mananciais dos ríos da vertente cantábrica galega (quitando o Eo) e mais do Eume, que desauga no Atlántico pasando por unha zona baixa entre o cordal de Bustelo ao norte e o Serrón do Lobo ao sur.

Dende o punto de vista xeolóxico, estas serras están conformadas por materiais variados como xistos, granitos, gneis, ollos de sapo, lousas, calcarias e cuarcitas.

As serras setentrionais máis notábeis son a serra do Xistral, a serra da Carba, os montes de Buio e mais a serra da Toxiza, que son superficies achandadas erguidas pola acción da tectónica de placas. Outras formacións montañosas menores son o Monte Guriscado, os Montes dos Cabaleiros ou a serra da Gañidoira.

Os seus altos teñen unha nubosidades elevada, factor que favorece o desenvolvemento de turbeiras.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Carba

A **serra da Carba** é unha serra galega considerada parte das serras setentrionais de Galiza e localizada no norte da comarca da Terra Chá, no suroeste do Xistral, sobre a beira esquerda no alto do curso de río Eume.
Está formada sobre todo por cuarcitas do período cámbrico, cunha zona de conglomerados de cantos de cuarcita e de turmalina, e mais uns afloramentos importantes de gneis e metabasitas.

O punto de maior altitude é o monte Monseivane, con 929 metros sobre o nivel do mar .

## Notas 
## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Gañidoira

A **serra da Gañidoira** forma parte das serras setentrionais de Galiza e está localizada no concello de Muras e unida polo leste co monte Guriscado. Limita polo leste co curso superior do río Landro e polas abas do oeste co do río Sor. Ten unha altura media de ao redor de 700 metros sobre o nivel do mar.

Ten extensos pasteiros e un importante número de aeroxeradores. Entre a súa fauna, destacan os cabalos que viven en liberade.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Monte Guriscado

O **monte Guriscasdo** está situado nas serras setentrionais de Galiza, ao norte da serra de Carba e limitado ao leste polo curso do río Landro. Ten unha altura de 932 metros sobre o nivel do mar. Dende o cumio, as vistas son á serra do Xistral e mais ao val do Landro.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Toxiza

A **serra da Toxiza** é unha das serras setentrionais de Galiza. Ten forma circular e está conformada por unha gran masa de granodioritas que chega dende preto de Mondoñedo até Ferreira do Valadouro. O alto da serra acada os 838 metros sobre o nivel do mar.

O efecto da erosión formou rechamantes bolos e penedos. Boa parte do terreo está repoboado con piñeiros e destacan as formacións de turbeiras.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Montes de Buio

Os **montes de Buio** son unha prolongación en dirección nordeste da serra do Xistral. Están situados nos concellos de Viveiro e Xove. Teñen forma arredondada e están conformados por granito de dúas micas con algúns xistos.

## Características 
Nestes montes nacen varios afluentes do río Landro e outros regatos que van morrer directamente no mar Cantábrico. O ecosistema de maior interese nesta área son as turbeiras de cobertor, que chegan a acadar nalgúns puntos os 3 metros de espesor e que a día de hoxe son explotadas de forma industrializada para obter substrato de xardinería. Nos montes de Buio hai cabalos e vacas en liberdade.

O cumio de maior altura é o Pau da Vella, con 702 metros sobre o nivel do mar.

Os montes están declarados Zona de Especial Protección dos Valores Naturais, co nome de *Montemaior*. Neles quedan algúns pequenos bosques de carballos e bidueiros.

Detectouse pole de *Castanea sativa* nestes montes, datos que a palinoloxía e o estudo de carbóns achegaron en investigacións realizadas en sitios arqueolóxicos, e constatan aquí a presenza do castiñeiro en épocas moi anteriores á expansión romana.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Montes dos Cabaleiros

Os **montes dos Cabaleiros** pertencen ás serras setentrionais de Galiza e están localizados ao norte da serra do Xistral. Ao sur, limitan coa montes de Buio, entre os concellos de Cervo, Foz, O Valadouro e Burela.

Son montes de escasa altura que describen unha curva de orientación NE-SO.

O lugar de maior altura é o Monte Neda, con 798 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra de Corno de Boi

A **serra de Corno de Boi** ou **montes do Corno do Boi** é unha serra galega pertencente á dorsal galega que está localizada entre os concellos de Friol, Toques e Sobrado. O monte de maior altura é o Campelo, con 811 metros sobre o nivel do mar. Na vertente occidental nace o río Mandeo e na oriental diversos afluentes do río Narla.
## Notas 
## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Monte da Frouxeira

O monte da **Frouxeira** ou **Frouseira** é un cumio de 427 m de altitude, situado entre os concellos galegos de Foz e Alfoz, na provincia de Lugo. Está conformado por granito rosado con grandes penedos e bolos. No cume atópanse os restos do castelo da Frouxeira, propiedade do mariscal Pardo de Cela, e unha privilexiada vista panorámica da costa focense e do Valadouro.

## Galería de Imaxes
## Notas 
## Véxase tamén 
### Outros artigos 
* Castelo da Frouxeira
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Mondigo

A **serra do Mondigo** é unha serra galega encadra dentro das serras setentrionais de Galiza e formado por un grupo de montes de pouca altura situados no concello de Ribadeo.

O pico de máis alto é o Alto do Mondigo, con 570 metros sobre o nivel do mar.

A vexetación é practicamente toda bosque de piñeiros e eucaliptos.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Montes de Carracedo

Os **montes de Carracedo** limitan entre Riotorto, A Pastoriza, Lourenzá e Mondoñedo e forma parte polo tanto das serras setentrionais de Galiza. Están cubertos por pasteiros, agás no litoral, onde aínda existen fragas en bo estado de conservación ou áreas de repoboación con piñeiro e eucalipto.

O punto máis elevado é O Carracedo, a 830 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra de Lourenzá

A **serra de Lourenzá** é unha cadea montañosa que forma parte parte das serras setentrionais de Galiza e que se estende en dirección SW-NE polos concellos da Pastoriza e Mondoñedo.

Empezando desde o interior, está delimitada ao oeste polo rego do Batán e no sur polo último treito deste, entre o punto onde recibe as augas do rego da Lagoa e a súa desembocadura no río de Úbeda, preto do lugar de Casal de Madre, parroquia de Úbeda, na Pastoriza.

A partir de aí discorre ata as súas dúas principais prominencias: A Revolta (785 m) e o Alto de Pradovello (751 m), na parroquia de Cadavedo.

O rebaixe que segue ao Alto do Fiouco en dirección á costa é aproveitado pola autovía do Cantábrico (A-8), para pasar da vertente occidental da serra á oriental, coincidindo co linde entre A Pastoriza e Mondoñedo. Neste segundo treito da serra sobresae o monte da Farrapa (748 m); o límite oeste pono o rego de Valiñadares, mentres que a aba oriental deita as augas dos regos dos Casteláns, de Coto Redondo, da Fraga, de Curros, de Lobrero, do Caxigo, das Penelas e de Ribón.

As principais alturas nesta parte son o monte da Arca (426 m) e Padornelo (605), e a autovía do Cantábrico pasa entrambas.

Malia o seu nome, a serra non chega a internarse no actual municipio de Lourenzá. Tan só os devanditos regatos que baixan cara ao leste na súa parte máis setentrional aflúen no curso alto do río dos Vaos, que, xunto co río do Batán, regan o val de Lourenzá.

O decorrer paralelo á serra da autovía A-8 en cotas elevadas fai deste un tramo problemático da estrada, frecuentemente cortado por mor da brétema (efecto Föhn), o que obriga aos vehículos a circular a un máximo de 100&nbsp;km/h, mesmo os días con boa visibilidade. A razón está en que ese paso entre montañas ao longo do cordal fai do vento un elemento de risco para a circulación, mais do que tamén se tira proveito para a obtención de enerxía eólica, xa que a serra está inzada de aeroxeradores.

Na ladeira oeste da serra, na parroquia mindoniense de Argomoso, atópanse a cova do Rei Cintolo e o salto do Coro.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Cordal de Neda

O **cordal de Neda** é unha serra miúda que forma parte das serras setentrionais de Galiza, situada entre os concellos da Pastoriza e Abadín, no límite norte da comarca da Terra Chá. É de relevo achaiado e ten unha altitude máxima de 798 metros sobre o nivel do mar, concretamente no monte Neda.
## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Giro de Italia 2011

O **94.º Giro de Italia** disputouse entre o 7 e o 29 de maio de 2011 sobre 3.433 km, dende Venaria Reale ata Milán.

Na 3.ª etapa faleceu o ciclista belga Wouter Weylandt despois de ter unha forte caída no descenso do *Passo del Bocco*, preto da localidade de Mezzanego.

Alberto Contador fíxose co primeiro posto na clasificación final, cunha diferenza de máis de 6 minutos sobre os seus rivais. O ciclista español estivo acompañado no podio de Milán polos italianos Michele Scarponi e Vincenzo Nibali. Non obstante, en 2012 a sentenza do Caso Contador condenou ó ciclista madrileño a 2 anos de suspensión por dar positivo nun control antidopaxe no Tour de Francia 2010, de xeito que foi desposuído da vitoria, que pasou ás mans de Michelle Scarponi.

## Equipos participantes 
Nesta edición do Giro de Italia participaron 23 equipos e un total de 207 ciclistas (9 por cada equipo). Estes foron os equipos participantes:
### Equipos e líderes 
## Etapas 
[250px|miniatura|dereita|[Alberto Contador, gañador en Milán do **Giro de Italia 2011**, antes da sentenza do Caso Contador que o desposuíu da vitoria.]]

## Clasificación xeral 
O primeiro posto do Giro de Italia 2011 foi para Alberto Contador, pero un ano despois foi desposuído da vitoria por mor da sentenza do Caso Contador, que condenaba ó ciclista a 2 anos de suspensión por dar positivo nun control antidopaxe durante o Tour de Francia 2010. Deste xeito foi o italiano Michelle Scarponi o que foi declarado en 2012 gañador da carreira, seguido de Vincenzo Nibali e John Gadret.

## Véxase tamén 
### Outros artigos 
* Tour de Francia 2011
* Vuelta a España 2011

### Ligazóns externas 
* Web oficial do Giro de Italia
Teru Teru Bouzu

miniatura|dereita|Teru-teru bouzu.
**Teru Teru Bouzu** é un pequeno boneco tradicional xaponés feito con papel branco ou tea, que pendura nas xanelas os días de choiva. Segundo a tradición, é un amuleto que serve para previr os días de choiva e atraer o bo tempo.

O Teru Teru Bouzu fíxose popular no período Edo. Os nenos construían estes amuletos para ter un bo tempo no seguinte día, dicindo as palabras “menciñeiro do bo tempo, por favor deixa que o tempo sexa bo mañá”.

Na actualidade os nenos fan estes amuletos con papel tisú ou tea branca, e pendúranos na xanela co desexo de ter un día asollado ao seguinte día, frecuentemente en días anteriores a algunha excursión escolar ou a un pícnic. Pendurados de xeito invertido significa desexo de atraer á choiva.

Tamén existe unha coñecida canción asociada ao Teru Teru Bouzu:

Xaponés:
てるてるぼうず、てるぼうず
明日天気にしておくれ
いつかの夢の空のように
晴れたら金の鈴あげよ

てるてるぼうず、てるぼうず
明日天気にしておくれ
私の願いを聞いたなら
甘いお酒をたんと飲ましょ

てるてるぼうず、てるぼうず
明日天気にしておくれ
もしも曇って泣いてたら
そなたの首をちょんと切るぞ

Rōmaji:
* Teru-teru-bozu, teru bozu*
* Ashita tenki ni shite o-kure*
* Itsuka no yume no sora no yo ni*
* Haretara kin no suzu ageyo*

* Teru-teru-bozu, teru bozu*
* Ashita tenki ni shite o-kure*
* Watashi no negai wo kiita nara*
* Amai o-sake wo tanto nomasho*

* Teru-teru-bozu, teru bozu*
* Ashita tenki ni shite o-kure*
* Moshi mo kumotte naitetara*
* Sonata no kubi wo chon to kiru zo*

Tradución
* Teru-teru-bozu, teru bozu*
* Fai que mañá o día estea asollado*
* Como o ceo dun soño que unha vez tiven*
* Se está asollado, dareiche un arouxo dourado*

* Teru-teru-bozu, teru bozu*
* Fai que mañá o día estea asollado*
* Se fas que o meu soño se torne realidade*
* Nós beberemos moito viño doce de arroz*

* Teru-teru-bozu, teru bozu*
* Fai que mañá o día estea asollado*
* Pero se está nubrado e ti estás a chorar*
* Entón, eu cortareiche a cabeza*

Como moitas outras cancións, esa música ten unha orixe máis escura do que parece.
Xeralmente está asociada á historia dun monxe que prometeu aos agricultores deter a choiva e traer o bo tempo nun momento en que a choiva estaba a arruinar as colleitas de arroz. Cando o monxe non conseguiu traer o día asollado, foi executado. Varios historiadores xaponeses non están de acordo con esa versión da historia. Probabelmente “bouzu” é o nome que se refire non aos monxes budistas actuais, senón aos que tiñan a cabeza rapada (como a do boneco), e teru teru é unha brincadeira en relación ao brillo do sol na cabeza rapada deses monxes.
José Luis Rey Pousada

**José Luis Rey Pousada**, nado na Coruña o 23 de novembro de 1953, é un exfutbolista galego, que xogaba de dianteiro.

## Traxectoria 
Na tempada 1979–80 xogou en Segunda División no Deportivo da Coruña, participando en 34 partidos e anotando 3 goles, pero non podendo evitar o descenso do club coruñés a Terceira División. Na tempada 1980–81 foi contratado polo Levante UD, club no que permaneceu unha tempada, xogando na campaña 1981–82 no Linares CF.

## Véxase tamén 
### Ligazóns externas 
* Datos do xogador en bdfutbol.com
Underworld: Rise of the Lycans

***Underworld: Rise of the Lycans*** é un filme estadounidense de acción dirixido por Patrick Tatopoulos que foi estreada no 2009. Terceira entrega da saga *Underworld*, centrada no conflito existente entre os vampiros e os lobishomes.

## Sinopse 
O terceiro filme da saga épica de Underworld retrocede no tempo e conta a orixe do conflito entre os aristocráticos vampiros, coñecidos como os “Death Dealers”, e os salvaxes licántropos, unha nova liña evolutiva dos feroces Lobishomes.

## Personaxes 
* Michael Sheen como Lucian
* Bill Nighy como Viktor
* Rhona Mitra como Sonja
* Steven Mackintosh como Andreas Tanis
* Kevin Grevioux como Raze
* Craig Parker como Sabas
* Jared Turner como Xristo
* David Ashton como Coloman
* Elizabeth Hawthorne como Orsova
* Kate Beckinsale como Selene
* Shane Brolly como Kraven
* Tania Nolan como Luka

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Serras orientais de Galicia

miniatura|300px|Pena Trevinca.
Pódense considerar **serras orientais de Galiza** aquelas que discorren dende o río Eo até A Mezquita, xa na raia con Portugal. Trátase dunha serie de cadeas montañosas con distinta orientación que conectan nalgún punto coa cordilleira cantábrica.

## Características 
De norte a sur, pódense distinguir varios tramos. O primeiro abranguería a zona que vai do río Eo até o río Sil, e nel estarían as serras de Meira, a do Corno do Cervo, a serra do Mirador, a serra de Follabal, a serra de Liñares, a Uría, Os Ancares, O Courel e mais a serra da Enciña da Lastra. Nun segundo tramo entre o Sil e a depresión de Monterrei estarían localizados o Macizo de Pena Trevinca e máis O Canizo.

Esténdense por unha superficia de gran tamaño das zonas orientais das provincias de Lugo e Ourense. É nestas serras onde se atopan as maiores alturas de Galiza, con diversos cumios que superan os 2.000 metros sobre o nivel do mar. O cume de maior altura é Pena Trevinca, concretamente con 2.124 metros.

Recibe unhas precipitacións elevados, por riba dos 2.000 litros por metro cadrado, e a oscilación das temperaturas entre as diferentes estacións é notábel.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Vuelta a España 2011

A **66.ª edición da Vuelta a España** dispútouse dende o 20 de agosto ata o 11 de setembro, cun percorrido total duns 3.295 kms entre as localidades de Benidorm e Madrid, repartidos en 21 etapas.

O territorio galego acolleu a saída de 3 das etapas, nas localidades de Verín, Ponteareas e Sarria; e 2 das chegadas, na Estación de montaña Manzaneda e en Pontevedra.

O gañador final da carreira foi o cántabro Juan José Cobo.

## Equipos participantes 
### Selección de equipos 
Participaron os 18 equipos de categoría UCI ProTour (xa que por seren de tal categoría tiñen a obriga de competir nas 3 grandes voltas ciclistas), e ademais 4 equipos mais de categoría *Profesional Continental*.
### Presenzas e ausencias 
Tralo remate do Tour de Francia 2011, os españois Alberto Contador e Samuel Sánchez anunciaron que non competirián nesta edición da carreira española. O equipo Euskaltel-Euskadi estará liderado por Igor Antón e Mikel Nieve. Os que si correron nesta edición da Vuelta a España foron Vincenzo Nibali (gañador en 2010), Joaquim Rodríguez, Carlos Sastre (gañador do Tour 2008), Denis Menchov (gañador de 2 Vueltas e 1 Giro), Andreas Klöden, Fabian Cancellara, Janez Brajkovic, Bradley Wiggins, Jurgen Van Den Broeck, Vladimir Karpets, Michelle Scarponi, Daniele Bennati, Alessandro Petacchi, Rein Taaramae e Tom Boonen entre outros, ademais do galego David Blanco.

## Etapas 
## Clasificación Xeral 
## Notas 
## Véxase tamén 
### Outros artigos 
* Vuelta a España
* UCI ProTour
* Giro de Italia 2011
* Tour de Francia 2011

### Ligazóns externas 
* Páxina oficial da competición 
* Clasificacións en Marca. 
* Ver Volta 2011 en Google Earth
Serra do Pousadoiro

A **serra do Pousadoiro** é unha das serras orientais de Galiza, entre os concellos de Riotorto e A Pontenova.

## Toponimia
O topónimo **Pousadoiro** (de *pousar*, do latín ) fai referencia a un lugar de descanso, xeralmente unha zona chá despois dunha forte pendente. Pode referirse a:

## Xeografía
Os ríos Ferreiravella e o Xudán, afluentes do río Eo, circulan polas súas vertentes. A serra está conformada por lousas, areíscas e cristas de cuarcitas.

A vexetación da zona está composta principalmente de eucaliptos e piñeiros, así como pequenas masas de carballo, sobre todo na parte oeste.

O punto de maior altitude é o Alto do Pousadoiro, con 666 metros sobre o nivel do mar.
## Notas
## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Corno de Cervo

A **serra do Corno do Cervo** é unha das serras orientais de Galiza e está localizada no concello da Fonsagrada e arrodeada polos vales do río Rodil e mais os seus afluentes. Nas abas que dan a este río, consérvanse carballeiras que forman parte do espazo coñecido como *Carballido*.
O punto de maior altura é a Cruz do Pito, con 849 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Muradal

A **serra do Muradal** é unha das serras orientais de Galiza e está unida á serra do Hospital na súa parte norte. Está formada por lousas, xistos e cuarcitas e ten dirección NE-SO.

O punto de maior altura é o Pico do Muradal, con 1.108 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra de Follabal

A **serra de Follabal** é unha das serras orientais de Galiza, que se estende polo concello da Fonsagrada e Asturias, cunha orientación SO-NE. Está conformado por lousas e cuarcitas.

O seu punto de maior altura é Penas Apañadas, con 1.203 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra de Liñares

A **serra de Liñares** é unha das serras orientais de Galiza, e resulta ser unha prolongación cara ao sueste da serra de Follabal. Está arrodeada polo leste polo río Navallos e no oeste polo río Suarna e mais o seu afluente o río Lamas, ambos os dous en dirección ao río Navia. A vexetación que abunda son os piñeiros de repoboación e algunhas carballeiras e soutos nas zonas máis encostas.

Nun dos afluentes do río Suarna está localizada a seimeira de Vilagocende, unha das meirandes de Galiza.

O seu punto de máis altura é o Seixón, con 953 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 978-84-8341-126-1
Serra de Uría

A **serra de Uría** é unha das serras orientais de Galiza e está situada de maneira que pecha o val do río Navia polo leste, e ten unha orientación NE-SO, limitando con Asturias. No leste da serra nacen varios regatos afluentes do río Navia. Na aba desta serra está situado o encoro de Grandas de Salime.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 978-84-8341-126-1
Julio Andrés Pardo Pereira

**Julio Andrés Pardo Pereira**, nado na Coruña o 12 de marzo de 1952, é un exfutbolista galego. Xogaba de defensa.

## Traxectoria 
Na tempada 1973–74 debutou co Deportivo da Coruña en Segunda División, participando tan só en 4 partidos, e descendendo a Terceira División ao final do campionato.

Na tempada 1975–76 foi un habitual na defensa coruñesa, xunto con Antonio Benlloch e Manuel Gallego, no retorno á categoría de prata do fútbol español. Ese ano participou en 30 partidos.

Na tempada 1978–79 perdeu notoridade, estando a defensa titular formada por Richard Moar, Ramón Piña, Carlos Ballesta e Gallego. Esa campaña xogou 5 partidos, e na seguinte 9, descendendo a Segunda División B.

## Véxase tamén 
### Ligazóns externas 
* Datos do xogador en bdfutbol.com
Congo (filme)

***Congo*** é un filme de acción estadounidense dirixido por Frank Marshall que se estreou en 1995. Está baseada na novela homónima de Michael Crichton. Está protagonizado por Laura Linney, Dylan Walsh, Ernie Hudson, Tim Curry, Grant Heslov e Joe Don Baker. Foi estreado o 9 de xuño de 1995 por Paramount Pictures.

## Sinopse 
Unha expedición á República do Congo africano remata sendo un desastre. Un grupo de expertos busca un tipo de diamantes que, polo seu tamaño e pureza, poden ser empregados para poñer en funcionamento un transmisor de comunicacións por láser, que tamén pode ser empregado como arma. Cando o equipo perde contacto, a moza dun deles, unha antiga axente da CIA, disponse a buscar ó seu prometido pola selva.

## Personaxes 
* Laura Linney como Dr. Karen Ross
* Dylan Walsh como Dr. Peter Elliott
* Ernie Hudson como Capitán Monroe Kelly
* Lorene Noh, Misty Rosas, e a voz de Shayna Fox como Amy
* Tim Curry como Herkermer Homolka
* Grant Heslov como Richard
* Joe Don Baker como R.B. Travis
* Adewale Akinnuoye-Agbaje como Kahega
* Bruce Campbell como Charles "Charlie" Travis
* Joe Pantoliano como Eddie Ventro
* Delroy Lindo como Capitán Wanta
* Frank Welker como os efectos vocais dos gorilas.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Serra de Monciro

A **serra de Monciro** é unha das serras orientais de Galiza, situada no límite lesta da comarca da Terra Chá, nos concellos de Pol e Castroverde. As súas montañas están conformadas por pelitas e calcarias.

Na aba occidental nacen os ríos Lea e Azúmara, afluentes ambos os dous do río Miño.

O punto de maior altura é o Monciro, con 861 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Lilo & Stitch

***Lilo & Stitch*** é un filme de animación de Disney escrito e dirixido por Chris Sanders e Dean DeBlois que se estreou no 2002. Debido ó éxito do filme, a historia continuou na serie de televisión, *Lilo & Stitch: The Series* e tivo unha secuela, *Stitch! The Movie*, (2003). A segunda secuela directa a DVD foi *Lilo & Stitch 2: Stitch Has a Glitch*, (2005). Unha terceira secuela, *Leroy & Stitch*, foi realizada no 2007 como conclusión para a serie de televisión.

## Sinopse 
Lilo, unha nena hawaiana que se sente soa, decide adoptar un "can" moi feo ó que chama Stitch, que podería ser a compaña perfecta senón fose en realidade o froito dun experimento xenético que escapou dun planeta alieníxena e aterrou na Terra por casualidade. Co seu amor e a súa inquebrantable fe no "ohana" (o concepto hawaiano da familia), Lilo remata conquistando o corazón de Stitch e ofrécelle algo que o orixinal cadelo nunca pensou ter: un fogar.

## Personaxes 
* Daveigh Chase como Lilo Pelekai
* Chris Sanders como Stitch
* Tia Carrere como Nani Pelekai
* David Ogden Stiers como Jumba Jookiba
* Kevin McDonald como Pleakley
* Ving Rhames como Cobra Bubbles
* Zoe Caldwell como Grand Councilwoman
* Jason Scott Lee como David Kawena
* Kevin Michael Richardson como Gantu

## Galardóns e nomeamentos 
* 2002: Nomeado ó Oscar ó mellor filme de animación.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Frank Schleck

[200px|miniatura|dereita|Frank Schleck en [2010.]]

**Fränk René Schleck**, nado o 15 de abril de 1980 na capital de Luxemburgo é un ciclista luxemburgués. É o irmán mais vello do tamén ciclista Andy Schleck, e o seu pai, Johny Schleck, tamén foi ciclista.

## Resultados nas Grandes Voltas 
Ata o ano 2011, os mellores resultados acadados por Frank Schleck nas grandes voltas eran os quintos postos nos Tours de Francia de 2008 e 2009 e na Vuelta a España de 2010. No Tour de Francia 2011 mellorou esas participacións rematando a carreira na 3ª posición da clasificación xeral. Na edición 2012 do Tour deu positivo nun control antidopaxe, sendo expulsado da carreira.

-: non participa
Ab.: abandono
Exp.: expulsado

## Equipos 
* **De Nardi-Pasta Montegrappa** (2000)
* **Festina-Lotus** (2001)
* **Team CSC/Team Saxo Bank** (2002-2010)
** *Team CSC-Tiscali* (2002)
** *Team CSC* (2003-2008)
** *Team CSC-Saxo Bank* (2008)
** *Team Saxo Bank* (2009-2010)
* **Team Leopard-Trek** (2011)

## Véxase tamén 
### Outros artigos 
* Andy Schleck
* Alberto Contador
* Cadel Evans
* Tour de Francia 2011
### Ligazóns externas 
* Páxina oficial do Club de Fans dos irmáns Schleck
Tetrapirrol

[miniatura|dereita|150px|Algunhas formas pirrólicas:  [pirrol, porfina, porfirina, porfirinóxeno.]]

Un **tetrapirrol** é un composto que contén catro aneis pirrol. Coa excepción da corrina, os catro aneis pirrólicos están interconectados por medio de pontes dun carbono, que poden ser metino ou metileno (tamén chamado meteno), tanto con disposición linear coma cíclica. Debido á súa capacidade de formaren complexos metálicos e aos seus dobres enlaces conxugados que absorben luz, estes compostos son moi importantes nos sistemas biolóxicos.

## Tipos
Poden ser de dous tipos: lineares e cíclicos.

Os tetrapirrois **lineares** (bilanos) presentan tres pontes dun carbono. Entre eles están:
* Produtos da degradación do grupo hemo, como por exemplo os pigmentos biliares como a bilirrubina.
* As ficobilinas, pigmentos captadores de luz propios das cianobacterias, como a ficocianobilina e a ficoeritrobilina.
[miniatura|esquerda|Un exemplo de tetrapirrol linear é a [ficocianobilina.]]

Os tetrapirrois **cíclicos** presentan catro pontes dun carbono. Entre eles están:
* As porfirinas. Por exemplo o hemo, que deriva da protoporfirina IX e contén ferro, e forma o grupo prostético da hemoglobina, mioglobina, citocromos, catalases e peroxidases.
* As clorinas. As máis importantes son as clorofilas, por exemplo a clorofila *a*, que tamén conteñen unha protoporfirina IX modificada e presentan magnesio.
* As corrinas, que cambiaron unha das pontes metino convencionais por un enlace directo interpirrólico.

## Bibliografía
* J. M. Macarulla, F. M. Goñi, Biomoléculas. Reverté s.a.

## Véxase tamén
### Ligazóns externas
* IUPAC Nomenclatura dos Tetrapirrois.
* https://web.archive.org/web/20121025135710/http://www.chem.qmul.ac.uk/iupac/tetrapyrrole/app1.html
Justin Hartley

**Justin Scott Hartley**, nado o 29 de xaneiro de 1977 en Knoxville, Illinois, é un actor, escritor e director de cine estadounidense. É coñecido por interpretar a "Fox Crane" na serie de televisión *Passions* e a "Oliver Queen/Green Arrow" en *Smallville*.

## Traxectoria 
É o segundo de catro fillos e medrou en Orland Park, Illinois, co seu irmán máis vello Nathan e as súas irmás máis novas Megan e Alexandra. Foi un bo xogador de baloncesto e tamén xogou ó fútbol e ó béisbol na escola secundaria de Carl Sandburg. Hartley estudou na Universidade do sueste de Illinois e na Universidade de Illinois en Chicago, onde se graduou en teatro e historia.

## Filmografía 
## Véxase tamén
Antigua, Fuerteventura

**Antigua** é un municipio canario pertencente á provincia das Palmas. Está situado en parte do centro da illa de Fuerteventura chegando ata a costa leste.

Antes da conquista era unha das zonas máis poboadas da illa. Tras a chegada dos casteláns a Fuerteventura convértese nun importante casarío, chegando a ser sede do Partido Xudicial (1834), aínda que só por un ano. Actualmente ten na súa costa un dos máis importantes enclaves turísticos da illa: a *Caleta de Fuste*.

## Lugares de interese 
250px|miniatura|esquerda|Caleta de Fuste 
* Castelo de Caleta de Fuste: declarado ben de interese cultural 
* Igrexa da nosa Señora de Antigua 
* Centro Turístico Cultural Molino de Antigua: onde se expón o traballo dos artesáns majoreros. 
* Salinas do Carme: A orixe destas salinas remóntanse a 1800. 
* Paisaxe Protexida do Malpaís Grande 
* Poboado aborixe da Atalayita 
* Monumento Natural de Cuchillos de Vigán
* Monumento Natural de Caldera de Gairía

## Véxase tamén 
### Ligazóns externas 
* Sitio web do concello
Betancuria

**Betancuria** é un municipio canario pertencente á provincia das Palmas. Está situado na costa oeste da illa de Fuerteventura.

## Historia 
miniatura|200px|esquerda|Igrexa de Betancuria.
O seu nome débese ao normando Jean de Bethencourt, quen a fundou xunto con Gadifer de la Salle en 1404. O val de Betancuria foi o primeiro asentamento da illa. Desde a conquista, Betancuria converteuse na capital e sede de diversos órganos de goberno, relixiosos e administrativos (cabido, xulgados etc.).

En 1593 foi practicamente arrasada por unha invasión berberisca, sendo destruída a Igrexa Catedral de Santa María de Betancuria, aínda que foi reconstruída anos despois.

A partir do século XIX, Betancuria foi perdendo progresivamente poder a favor doutros núcleos de poboación (grazas ao seu desenvolvemento económico), como Pájara, La Oliva, Antigua ou Puerto de Cabras. Finalmente en 1834 perdería a capitalidade da illa.

## Lugares de interese 
miniatura|upright|esquerda|Imaxe da Virxe da Pena (Patroa de Fuerteventura).
Na ermida de Vega de Río Palmas atópase a imaxe da Nosa Señora da Pena, patroa de Fuerteventura. En setembro celébrase unha romaría na súa honra, de gran participación popular. Outro núcleo de poboación constitúeo o Valle de Santa Inés, onde se atopa a Ermida de Santa Inés, construída pouco logo da conquista.

A vila conta ademais cun Museo de Arte Sacra e o Museo Arqueolóxico e Etnográfico.

## Véxase tamén 
### Ligazóns externas 
* Sitio web do concello 
* Web da Universidade sobre Betancuria
Serras da Vaqueriza e Puñago

A **serra da Vaqueriza e Puñago** é unha das serras orientais de Galiza que xunto á serra do Mirador forma unha liña recta continua de orientación norte-sur, de moi similares cumes. Está conformado por faixas concéntricas de pelitas, cuarcitas, calcarias e areíscas.

O punto de maior altitude da Vaqueriza é o Pedrazo, con 919 metros sobre o nivel do mar. No Puñago o máis alto é o Lagua, con 945 metros.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Monte da Marronda

O **monte da Marronda** é un pequeno sistema montaña de 864 de altura. Está rodeado polos vales do río Martín e do río Souto, e está formado por rochas silíceas pelozoicas. Destaca na súa vexetación a conservación de fragas autóctonas na aba oriental, con gran diversidade de flora e fauna.
Está declarado Zona de Especial Protección dos Valores Naturais.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Denis Menchov

[250px|miniatura|dereita|Denis Menchov en [2011.]]
**Denis Nikoláyevich Menchov**, nado o 25 de xaneiro de 1978 na localidade rusa de Orel, é un ciclista ruso. Dende os 19 anos de idade reside en Navarra.

Fíxose profesional en 2000 e acadou 2 vitorias na Vuelta a España nos anos 2005 e 2007, e unha vitoria no Giro de Italia 2009. No Tour de Francia acadou 1 vez o 2º posto en 2010.

## Resultados nas Grandes Voltas 
## Equipos 
* **Banesto** (1999-2003)
* **Illes Balears** (2004-2005)
* **Rabobank** (2005-2010)
* **Team Geox** (2011)
* **Katusha Team** (2012)

## Véxase tamén 
### Outros artigos 
* Giro de Italia
* Vuelta a España
* Tour de Francia
### Ligazóns externas 
* Estatísticas do ciclista
Serra da Lastra

A **serra da Lastra** é unha das serras orientais de Galiza, ten orientación norte-sur e está localizada entre os concellos da Fonsagrada e de Baleira.

O punto de maior altitude é o pico do Padornelo, con 958 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Hillel Slovak

**Hillel Slovak** (en hebreo: **הלל סלובק**), nado en Haifa (Israel) o 13 de abril de 1962 e finado nos Ánxeles (California) o 25 de xuño de 1988, foi un músico israelí-americano coñecido sobre todo por ser o guitarrista orixinal e membro fundador da banda de rock dos Ánxeles Red Hot Chili Peppers. Antes da súa morte por unha sobredose de heroína en 1988, Slovak gravou dous álbums coa banda, *Freaky Styley* (1985), e *The Uplift Mofo Party Plan* (1987).

## Traxectoria 
A familia de Slovak emigrou aos Estados Unidos cando el tiña cinco anos. Slovak coñeceu os seus futuros compañeiros de banda Anthony Kiedis, Flea e Jack Irons cando ía á escola en Los Angeles. El e Irons uníronse ao grupo Anthym na súa etapa do instituto, no Fairfax High School, grupo ao que posteriormente tamén se uniría Flea. Slovak, Flea, Kiedis e Irons, formaron os Red Hot Chili Peppers en 1983, os cales se fixeron populares en Los Angeles, e fixeron varios concertos pola cidade. Con todo, Slovak deixou a banda para centrarse en What Is This?, quen tiñan un acordo de gravación dun disco, deixando aos Red Hot Chili Peppers na gravación do seu primeiro álbum. Volveu aos Red Hot Chili Peppers en 1985, e gravou dous álbums coa banda, *Freaky Styley* e *The Uplift Mofo Party Plan*.

Durante a súa carreira, Slovak tivo unha seria adicción á heroína. Sucumbiu a esta adicción, falecendo dunha sobredose o 25 de xuño de 1988, á idade de 26 anos. Foi substituído polo guitarrista John Frusciante, quen foi influenciado polo estilo de Slovak. Varias cancións dos Red Hot Chili Peppers foron escritas coma tributos a Slovak, coma "My Lovely Man". En 1999, o seu irmán publicou un libro titulado *Behind the Sun: The Diary and Art of Hillel Slovak*, onde aparecen historias e debuxos de Slovak.

## Discografía 
Con Addie Brik
* *Wattsland - EP* (1984)

Con What Is This
* *Squeezed - EP* (1984)
* *What Is This* (1985)
* *3 Out Of 5 Live - EP* (1985)

Con Red Hot Chili Peppers
* *Freaky Styley* (1985)
* *The Uplift Mofo Party Plan* (1987)
* *The Abbey Road E.P.* (1988)
* ''Mother's Milk* (1989)
** Toca en só unha canción, "Fire"
* *What Hits!?* (1992)
* *Out in L.A.* (1994)
* *Under the Covers: Essential Red Hot Chili Peppers* (1998)
* *The Best of Red Hot Chili Peppers'' (1998)
Nogará

A **Asociación Cultural Nogará-Religada** ou **Nogará**, é unha asociación cultural creada no ano 1990 en Zaragoza que traballa a prol da promoción, a defensa e o ensino da lingua aragonesa. Fai cursos de aragonés na comarca de Zaragoza e dende 1996 leva a Escuela d'Aragonés, onde oferta actividades complementarias coa finalidade de fomenta-lo emprego e a socialización da lingua. Publica a revista O Espiello dende 2001 e tódolos anos organiza as Chornadas d'as Luengas d'Aragón.
## Véxase tamén
### Ligazóns externas
*Páxina da Nogará
Monte Restelo

O **monte Restelo** esa localizado na zona oriental de Galiza e trátase co cumio dun sistema de serras radiais que van decrecendo en altitude a medida que avanzan cara aos vales do río Navia e do río Suarna. Dada a súa localización, é un magnifico punto para observar as serras dos Ancares, a serra Maloura, a serra de Lastra, a serra do Hospital e mais a de Follabal.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Portelo

A **serra do Portelo** é unha das serras orientais de Galiza, ten orientación NO-SE e discorre polos concellos de Baleira, Baralla e Becerreá.

O punto de maior altitude é a Pena dos Portelos (ou Monteiro), con 938 metros de altitude sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra de Vilamane

A **serra de Vilamane** é unhas das serras orientais de Galiza e ten orientación NO-SE. Na vertente oeste nacen varios afluentes do río Navia.

O monte máis alto é o monte Lago, con 1.046 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra de Barreiro

A **serra de Barreiro** é unhas das serras orientais de Galiza, ten orientación NO-SE e está situada no límite do concello de Navia de Suarna co Principado de Asturias. Na súa vertente sur nacen algúns afluentes do río Rao.
O punta de maior altitude da serra é o Dangoleo, con 1.181 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Pozo

A **serra do Pozo** é unha das serras orientais de Galiza. Ten orientación norte-sur e limita a norte co río Eo e polo leste cun dos seus afluentes. No sur do sistema nace o río Neira, afluente do río Miño.

O punto de maior altitude é o monte Panda, con 933 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Surcio

A **serra do Surcio** é unha das serras orientais de Galiza, con orientación NO-SE e localizada no límite de Navia de Suarna con Asturias. Na súa vertente sur nace o río Rao (tamén coñecido como río Balouta), un afluente do río Navia.

O punto de maior altitude da serra é o Pico de Surcio, con 1.456 metros sore o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Brañal

A **serra do Brañal** é unha das serras orientais de Galiza, está orientada en dirección NO-SE e delimita polo río Rao, que forma un profundo canón de parede verticais entre esta serra e a serra de Surcio.
O seu punto de máxima altura é o Penedo de Murias, con 1.027 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra do Pando e Maseiras

A **serra do Pando e Maseiras** é un sistema montañoso dentro das serras setentrionais de Galiza que pode ser considerado como unha prolongación dos Ancares. Ten orientación NE-SO.

O punto de maior altitude é o monte Fieiró de Deva, con 1.643 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra da Fiosa

A **serra da Fiosa** é unha das serras orientais de Galiza. Esténdese con orientación norte-sur, cara á serra de Cortella ao oeste e cara á serra do Vilar ao noroeste.

O punto de maior altitude é o monte da Fiosa, con 1.422 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Serra de Pena da Hedra

A **serra de Pena da Hedra** é unhas das serras orientais de Galiza. Está localizada nos concellos de Becerreá e As Nogais, ten orientación NO-SE e nela está incluída a fraga da Agüeira, concretamente na súa aba norte, que é un espazo protexido baixo o nome *Cruzul-Agüeira*.

O seu punto de maior altura é O Figueiro, con 1.046 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
174567 Varda

**(174567) Varda** [2003 MW12] é un obxecto trans-neptuniano (TNO) cunha magnitude absoluta de 3,4. Isto lévao a ser un posible candidato a planeta anano. Foi descuberto o 21 de xuño do ano 2003 por Jeffrey A. Larsen, usando o telescopio Spacewatch.

Actualmente atópase a 47,8 UAs de distancia respecto do Sol, e acadará o seu perihelio ó redor de novembro do ano 2096. Foi observado 68 veces, 14 delas en oposición e recuperado en imaxes que nos retrotraen ó ano 1980.

## Notas 
## Véxase tamén 
### Ligazóns externas 
* Orbital simulation from JPL (Java) / Ephemeris
* (174567) 2003 MW12 Precovery Images
Serra de Louxas

A **serra de Louxas** é unhas das serras orientais de Galiza, ten orientación Leste-Oeste e está localizadas en terra da Fonsagrada e de Navia de Suarna. Ten un relevo suave e achairado, que é aproveitado en boa parte para pasteiros e cultivos.

O punto de maior altitude é A Louriña, con 912 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
Policétido

[miniatura|dereita|O antibiótico [tetraciclina é un exemplo de policétido.]]
Os **policétidos** son metabolitos secundarios de bacterias, fungos, plantas, e animais de estrutura química variada, moitos dos cales son antibióticos. A IUPAC defíneos como compostos naturais que conteñen alternadamente grupos carbonilo e metileno (beta-policetonas) bioxeneticamente derivados de repetidas condensacións de acetil-CoA (vía malonil-CoA) ou derivados deles, tamén chamados ás veces acetoxeninas e cétidos .

Os policétidos biosintetízanse normalmente por condensación descarboxilativa do malonil-CoA nun proceso similar á síntese de ácidos graxos (unha condensación de Claisen). As cadeas de policétidos producidas por unha policétido sintase xeralmente sofren ulteriores modificacións nas que se obteñen derivados bioactivos.

Os policétidos teñen unha estrutura moi diversa e variadas actividades biolóxicas e propiedades farmacolóxicas. En xeral, poden dividirse en tres grandes grupos: policétidos tipo I (a miúdo macrólidos producidos por megasíntese multimodular), policétidos tipo II (a miúdo moléculas aromáticas producidas pola acción reiterada de encimas disociados), e policétidos tipo III (a miúdo pequenas moléculas aromáticas producidas por certas especies de fungos).

Moitos policétidos teñen un uso comercial como antibióticos, antifúnxicos, citostáticos, anticolesterémicos, antiparasíticos, coccidiostáticos, factores de crecemento de animais e insecticidas naturais.

Os policétidos sintetízanse pola acción dun ou máis encimas especializados e moi complexos denominados policétido sintases.

## Exemplos 
* Macrólidos
** Picromicina, o primeiro macrólido que foi illado, en 1950
** Os antibióticos eritromicina A, claritromicina, e azitromicina
** O inmunosupresor tacrolimus (FK506)
** Radicicol e poconina e a súa familia (inhibidor HSP90)
*Polieno antibioticos
**Anfotericina
* Tetraciclinas
** Diversos antibióticos da familia da tetraciclina
* Acetoxeninas
** Annonacina
** Uvaricina
* Outros
** Discodermolida
** Aflatoxina
** Ácido usínico

## Notas 
## Véxase tamén 
* Antibiótico
* Tetraciclina
Andy Schleck

350px|miniatura|dereita|Andy Schleck en 2010 
**Andy Schleck**, nado o 10 de xuño de 1985 na capital de Luxemburgo, é un ciclista luxemburgués. É irmán do tamén corredor Frank Schleck. O seu pai, Johny Schleck, tamén foi ciclista.
## Participacións nas Grandes Voltas 
No palmarés de Andy Schleck cabe salientar o Tour de Francia 2010 que gañou trala descualificación de Alberto Contador por dar positivo nun control antidopaxe. Tamén cabe salientar os segundos postos acadados nas edicións 2009 e 2011 do Tour de Francia, e o segundo posto acadado na edición 2007 do Giro de Italia.

-: non participa 
Ab.: abandono
Exp.: expulsado polo seu director

## Equipos 
* **Team CSC/Team Saxo Bank** (2004-2010)
** *Team CSC* (2004-2008)
** *Team CSC-Saxo Bank* (2008)
** *Team Saxo Bank* (2009-2010)
* **Team Leopard-Trek** (2011)
## Véxase tamén 
### Outros artigos 
* Frank Schleck
* Alberto Contador
* Cadel Evans
* Tour de Francia 2011
### Ligazóns externas 
* Páxina oficial do Club de Fans dos imáns Schleck